November 4, 2020 – Swartland Joernaal Skip to content
Malmesbury Sakekamer: Stem nou vir jou gunsteling
Die finaliste in die Malmesbury Sakekamer se Diensverskaffer van die Jaar-kompetisie is Maandag bekend gemaak.
Dit volg nadat die nominasieproses, waartydens enigiemand sy (of haar) gunstelingdiensverskaffers kon nomineer, Vrydag gesluit het.
In die kategorie vir klein besighede is Bergzicht Dierekliniek, Beyond Beauty, Echosat, J&E Auto Elektries, Malmesbury Guest House en Octavoscene die finaliste. Vir medium besighede het Henk's Vleismark/Kekkel & Kraai, Insulated Project Solutions, Le Minnie Attorneys,
Stuur jou nuuswenke na izelle@swartlandjoernaal.co.za of kontak ons by 022 487 1670.
Besoek ons webtuiste by
www.swartlandjoernaal.co.za of raak deel van ons sosiale
Instagram by @dieswartlandjoernaal of op Facebook by
Malmesbury Kwekery en Swartland Joernaal die meeste nominasies ontvang. In die afdeling vir groot besighede kompeteer AR24, Kaap Agri, Malmesbury Superspar, Sabino Canyon Spur en RSA Makelaars met mekaar vir die eerste
Vanjaar het die Sakekamer ook 'n ekstra kategorie bygevoeg, naamlik die individu wat volgens inwoners uitstaande diens lewer en gereeld die
ekstra myl stap om kliënte te help.
Hiermee moedig die Sakekamer individue binne enige werksopset aan om voortdurend die beste moontlike diens te lewer. Die genomineerdes vir hierdie afdeling is Dr Sanel Lourens van Bergzicht Dierekliniek, Julian Naicker van Insulated Project Solutions en Maré Nel van RSA Makelaars.
"2020 het uiters harde eise aan ons sakemanne en -vroue gestel, daarom wil
ons baie graag hierdeur erkenning gee aan elkeen wat regdeur die jaar vasgebyt en op die koop toe uitmuntende diens verskaf het aan die mense van ons omgewing," het die Sakekamer Maandag in 'n verklaring gesê.
Die stemproses het gister geopen en duur tot 15 November 2020 om 23:00.
Groot potensiaal vir koring en kanola
Die gematigde lenteperiode wat die grootste gedeelte van die Wes-Kaap hierdie seisoen geniet het, is duidelik sigbaar in die opbrengspotensiaal van die oes op hande. Wat die kanola betref wil dit voorkom asof daar ongekende opbrengste gerealiseer word.
Hierdie waarneming is veral sigbaar in die droër gedeeltes van die streek (Darling, Aurora, Vredenburg) wat 'n relatiewe kort seisoen beleef het. Aanvanklike skattings het aan die begin van die seisoen getoon dat dit 'n gemiddelde seisoen beloof om te wees.
Alhoewel die streek baie onlangs begin stroop het en daar nog baie hektare is om geoes te word, is die aanduidings dat dit die opbrengste van 2018 vêr kan oorskry.
Dieselfde situasie geld vir die middel Swartlandstreek. Die oes van kanola het ook maar pas in aanvang geneem, maar reeds is dit duidelik dat goeie, moontlik rekordoeste, verwag kan word. Die koel weer wat tans beleef word kan meehelp in die rypwordingsproses en
kan voordelig wees vir opbrengs en kwaliteit.
Wat koring betref is daar nog baie min geoes, maar dit wat wel gestroop is toon dieselfde tendens as by die canola naamlik goeie opbrengste wat 'n mens herinner aan die oesjare van 2016 en 2018. Sommige produsente is verstaanbaar bekommerd oor die moontlike negatiewe inpak wat reën aan die opbrengspotensiaal/kwaliteit van die oes mag doen. Die voorspellings dui egter daarop dat min indien enige reën vir die onmiddelike periode voorspel word. Die gerusstelling kan ook gegee word dat staankoring min indien enig deur vog benadeel word.
Platgesnyde koring kan egter benadeel word indien daar genoeg reën val wat die grondvogstatus kan verhoog en wanneer daar min of geen wind is om spoedige afdroging te bewerkstellig nie.
Die hawer en kuilvoer opbrengste was hierdie seisoen duidelik in 'n klas van hul eie met ongekende opbrengste in beide graanoes en nat massa.